Եվրոյի մեկնարկային հավաքածուներ

**Եվրոյի մեկնարկային հավաքածուները** բոլոր ութ անվանական արժեքների եվրո մետաղադրամների տուփեր են, որոնք փակված են պլաստիկ տոպրակի մեջ։ Հավաքածուների հիմնական նպատակն էր եվրագոտուն միացող երկրի քաղաքացիներին ծանոթացնել իրենց նոր արժույթին։ Երկրորդ կարևոր նպատակը մանրածախ առևտրով զբաղվողներին նախապես մետաղադրամներ տրամադրելն է՝ որպեսզի նրանց դրամարկղերում առկա լինեն եվրոյով մետաղադրամներ՝ եվրոյի պաշտոնական շրջանառության օրվան պատրաստ լինելու նպատակով։ Սովորաբար այս հավաքածուները հասանելի են տեղական բանկերում՝ եվրոյին անցնելուց մի քանի շաբաթ առաջ։

Գոյություն ունեն նախնական փաթեթների երկու հիմնական տեսակ՝ բիզնեսի և հասարակության համար։ Տարբերությունը կայանում է մեկ տուփի մեջ մետաղադրամների քանակի մեջ։ Բիզնես փաթեթները նախատեսված են մանրածախ առևտրով զբաղվողների համար, այդ պատճառով դրանցում ավելի շատ մետաղադրամներ են լինում՝ մոտավորապես 100 եվրոյի կամ ավելի արժեքով։ Այս մետաղադրամները սովորաբար փաթեթավորված են գլանների տեսքով՝ օգտագործման հարմարավետության համար, մինչդեռ այսպես կոչված «մինի փաթեթները» նախատեսված են լայն հանրության համար և սովորաբար պարունակում են փոքր քանակությամբ մետաղադրամներ։

## Անդորրա
Անդորրայի կառավարությունը ներդրել է մեկնարկային հավաքածուների բաշխման համակարգ, որպեսզի երկրի բնակիչները առաջնահերթություն ստանան ոչ ռեզիդենտ գնորդների նկատմամբ։

## Ավստրիա
մինի|Ավստրիական բիզնեսի մեկնարկի հավաքածու
Ավստրիայի եվրոյի մեկնարկային փաթեթները թողարկվել են 2001 թվականի դեկտեմբերի 15-ին։ Հանրային հավաքածուն վաճառվել է 14.54 եվրոյով (200.07 ավստրիական շիլլինգ, սակայն կլորացվել է մինչև 200 ավստրիական շիլլինգ), մինչդեռ բիզնես մեկնարկային հավաքածուները հասանելի էին շատ ավելի վաղ՝ 2001 թվականի սեպտեմբերի 1-ին, և յուրաքանչյուր հավաքածու պարունակում էր 145.50 եվրո արժողությամբ ավստրիական եվրո մետաղադրամներ։ Արտադրված հանրային և բիզնես մեկնարկային հավաքածուների քանակը կազմել է համապատասխանաբար 6,000,000 և 750,000 հավաքածու։

## Բելգիա
աջից|մինի|200x200փքս|Բելգիական բիզնեսի մեկնարկային հավաքածու
Բելգիական մինի մեկնարկային հավաքածուների արժեքը կազմում էր 12.40 եվրո, որը համարժեք է մոտ 500.214 բելգիական ֆրանկի, կլորացված մինչև 500 բելգիական ֆրանկ։ Բիզնեսի մեկնարկային հավաքածուների արժեքը 240 եվրո էր։

## Խորվաթիա
աջից|մինի|200x200փքս|Խորվաթիայի հանրային մեկնարկային հավաքածու
Խորվաթիայի եվրոյի մեկնարկային փաթեթները հասանելի էին գնման համար 2022 թվականի դեկտեմբերի 1-ից 31-ը։ Հանրային հավաքածուն պարունակում էր 33 մետաղադրամ՝ 13.28 եվրո արժողությամբ, որը համարժեք է 100.06 խարվաթական կունայի, սակայն գնման գինը կլորացվել էր դառնալով 100 խորվաթական կունա (13.27 եվրո): Սկզբնական հավաքածուները վաճառվել են Խորվաթիայի փոստի և Ֆինանսական գործակալություն մասնաճյուղերում, ինչպես նաև տեղական առևտրային բանկերում։ Հաճախորդներին թույլատրվում էր մեկ գործարքի ընթացքում գնել առավելագույնը երկու հավաքածու։ Բիզնես մեկնարկային հավաքածուները պարունակում էին 525 մետաղադրամ՝ 145.50 եվրո արժողությամբ, և կարելի էր գնել 1,096.27 խորվաթական կունայով։ Արտադրված հանրային և բիզնես մեկնարկային հավաքածուների քանակը համապատասխանաբար կազմել է 1,200,000 և 200,000։

## Կիպրոս
Կիպրոսը, Մալթայի հետ միասին, միացել է եվրագոտուն 2008 թվականի հունվարի 1-ին։ 2007 թվականի դեկտեմբերի 3-ին Կիպրոսի կենտրոնական բանկը թողարկել է մինի-մեկնարկային փաթեթներ և բիզնես-փաթեթներ, որպեսզի կիպրացիները բավարար քանակությամբ եվրո ունենային մինչև եվրոյի պաշտոնական շրջանառության օրը։

Բիզնեսների համար հասանելի էր քառասուն հազար մեկնարկային հավաքածու՝ յուրաքանչյուրը 172 եվրո արժողությամբ, սակայն վաճառվել է միայն 22,000-ը։ Քանի որ այս փաթեթներում մետաղադրամները փաթեթավորված էին գլանաձև, չվաճառված փաթեթները բանկերը կարողացան հեշտությամբ օգտագործել եվրոյի ներդրումից հետո։ Հասարակության համար տրամադրվել էր 250,000 մինի֊փաթեթ՝ յուրաքանչյուրը 17.09 եվրո արժողությամբ (10 կիպրական ֆունտ)։ Դրանցից վաճառվել էր մոտ 189,000-ը։ Եվրոբարոմետրի հարցման համաձայն՝ մինի-հավաքածու գնած քաղաքացիների ավելի քան 70%-ը բացել է այն և օգտագործել մետաղադրամները դրամական միավորին անցնելուց հետո, մինչդեռ մոտ 20%-ը այն պահել է անփոփոխ։ Անցումից հետո չվաճառված մինի-հավաքածուները արտահանվել են՝ արտասահմանում մետաղադրամների հավաքորդների պահանջարկը բավարարելու համար։ 2008 թվականի հունվարի առաջին երեք շաբաթվա ընթացքում արտահանվել էր մոտ 3.5 միլիոն եվրո արժողությամբ կիպրական մետաղադրամ։

## Էստոնիա
մինի|Էստոնական եվրո մեկնարկային հավաքածու
Էստոնիան միացել է եվրագոտուն 2011 թվականի հունվարի 1-ին։ Այն եվրագոտու 17-րդ անդամ պետությունն էր։ Մինի եվրո մեկնարկային փաթեթները թողարկվել են 2010 թվականի դեկտեմբերի 1-ին, և այն նաև թողարկել է 2 տեսակի բիզնես փաթեթներ։ Մեկ բիզնես հավաքածուն պարունակում է 111 եվրո արժողությամբ մետաղադրամներ, փաթեթավորված գլանափաթեթներով, մինչդեռ մյուս հավաքածուն պարունակում է 15 գլանափաթեթ՝ 198 եվրո արժողությամբ։ Հանրային մեկնարկային հավաքածուն պարունակում է 12.79 եվրո արժողությամբ մետաղադրամներ, որոնց արժեքը մոտ 200.12 էստենական կրոն է, մինչդեռ գինը կլորացված է մինչև 200 կրոն։

## Ֆինլանդիա
մինի|200x200փքս|Ֆինլանդական բիզնեսի մեկնարկի հավաքածու
Ֆինլանդիան թողարկել է եվրոյի հանրային մեկնարկային հավաքածու, որը պարունակում էր յուրաքանչյուր անվանական արժեքի 1 մետաղադրամ, որը համարժեք է 3.88 եվրոյի։

## Ֆրանսիա
մինի|Ֆրանսիական Եվրո մեկնարկային հավաքածու
Ֆրանսիան ոչ միայն Եվրոպական Միության հիմնադիրներից մեկն էր, այլև առաջին երկրներից մեկը, որը ընդունել է եվրոն։ Ֆրանսիական եվրոյի մեկնարկային փաթեթները հանրությանը հասանելի դարձան 2001 թվականի դեկտեմբերի 14-ին։ Հավաքածուն պարունակում է 15.25 եվրո, որի արժեքը մոտ 100.03 ֆրանսիական ֆրանկ է (կրճատված՝ 100 ֆրանկ): Հավաքածուները պարունակում էին 1999, 2000 և 2001 թվականների մետաղադրամներ։

## Գերմանիա
մինի|267x267փքս|Գերմանական մեկնարկային հավաքածու
Գերմանիայում յուրաքանչյուր մեկնարկային հավաքածու պարունակում էր 20 մետաղադրամ՝ ընդհանուր 10.23 եվրո արժողությամբ, որը համարժեք է 20.01 գերմանական մարկի, կլորացված մինչև 20 մարկ։ Դրանք հանրությանը հասանելի դարձան 2001 թվականի դեկտեմբերի 17-ին։ Գերմանիայում գործում են հինգ տարբեր դրամահատարաններ, և յուրաքանչյուրն արտադրել է իր տարբերակով փաթեթ՝ համապատասխան հետևյալ նշումներով՝ **A, D, F, G, J**:

* **A**: 12,100,000 հավաքածու
* **D**: 11,600,000 հավաքածու
* **F**: 12,100,000 հավաքածու
* **G**: 8,100,000 հավաքածու
* **J**: 9,600,000 հավաքածու

## Հունաստան
մինի|200x200փքս|Հունական մեկնարկային հավաքածու
Հունական հավաքածուն պարունակում էր 14.67 եվրո կամ 4,998.8025 հունական դրախմա ընդհանուր արժողությամբ մետաղադրամներ, որոնց գինը կլորացված էր մինչև 5,000 դրախմա։ Ավելի կոնկրետ, այն պարունակում էր.

## Իռլանդիա
2001 թվականի դեկտեմբերի 14-ին Իռլանդիան թողարկել է 750,000 մեկնարկային փաթեթ։ Յուրաքանչյուր մեկնարկային փաթեթ պարունակում էր 19 մետաղադրամ՝ 6.35 եվրո արժողությամբ, կամ մի փոքր ավելի քան 5 իռլանդական ֆունտ։

## Իտալիա
Իտալիան շրջանառության մեջ է դրել 30,000,000 մեկնարկային փաթեթ։ Ամեն մի փաթեթ ուներ 12.91 եվրոյի անվանական արժեք, որը համարժեք էր 24,997.2457 իտալական լիրայի, կլորացմամբ՝ 25,000 լիրա։

## Լատվիա
2013 թվականի դեկտեմբերին Լատվիան թողարկել է 800,000 մեկնարկային հավաքածու։ Յուրաքանչյուր մեկնարկային հավաքածուի անվանական արժեքը կազմում էր 14.23 եվրո, որը համարժեք է 10.0009 լատվիական լատ-ի, գինը կլորացված է մինչև 10 լատ։

## Լիտվա
մինի|Լիտվայի մեկնարկային հավաքածու
Լիտվայում յուրաքանչյուր մեկնարկային հավաքածու պարունակում էր 23 մետաղադրամ՝ ընդհանուր 11.59 եվրոյով, որը համարժեք է 40.02 լիտվական լիտի (կլորացված մինչև 40 լիտ): Դրանք հանրությանը հասանելի են դարձել 2014 թվականի դեկտեմբերի 1-ին։ Լիտվան թողարկել է 900,000 հանրային մինի-մեկնարկային հավաքածու։

## Լյուքսեմբուրգ
Բացառությամբ պայուսակի վրա տարբեր տեքստի և տարբեր ազգային կողմերի, Լյուքսեմբուրգի մեկնարկային հավաքածուները նույնն էին, ինչ բելգիական հավաքածուները, քանի որ Բելգիան և Լյուքսեմբուրգն արդեն իսկ գտնվում էին նախկինում գոյություն ունեցող արժութային միության մեջ։ Յուրաքանչյուր հավաքածու պարունակում էր նաև 500.214 լյուքսեմբուրգյան ֆրանկի համարժեք եվրո մետաղադրամներ՝ նույն քանակությամբ, ինչ բելգիական հավաքածուն։

## Մալթա
մինի|200x200փքս|Մալթական բիզնեսի մեկնարկային հավաքածու
մինի|200x200փքս|Մալթայի հանրության մեկնարկային հավաքածու
Առաջին մալթական եվրո մետաղադրամները հանրությանը հասանելի են դարձել 2007 թվականի դեկտեմբերի 1-ին, քանի որ փոքր բիզնեսների համար ներդրվել են 131 եվրո արժողությամբ բիզնես մեկնարկային փաթեթներ՝ իրենց դրամարկղերը եվրոյի պաշտոնական շրջանառության օրվանից առաջ բավարար քանակությամբ եվրո մետաղադրամներով համալրելու համար։ Մինի-հավաքածուները, որոնցից յուրաքանչյուրը 11.65 եվրո արժողությամբ է (5.001 մալթական լիրա, կլորացված է մինչև 5 մալթական լիրա): Դրանք հանրությանը հասանելի են դարձել 2007 թվականի դեկտեմբերի 10-ին: Մալթան հանրության համար տրամադրել է 33,000 բիզնես մեկնարկային փաթեթ և 330,000 մեկնարկային փաթեթ։ Բիզնեսների համար նախատեսված բոլոր 33,000 մեկնարկային հավաքածուները վաճառվել են։

## Մոնակո
Չնայած Եվրամիության անդամ չլինելուն, 1999 թվականին Մոնակոն նույնպես ընդունել է եվրոն։ Սա հիմնականում պայմանավորված է նրանով, որ Մոնակոն երբեք չի ունեցել իր սեփական արժույթը և օգտագործել է ֆրանսիական ֆրանկը։ Եվրոպական Միությունը Մոնակոյի հետ ունի հատուկ համաձայնագիր, որը կարգավորում է սահմանափակ քանակությամբ եվրո մետաղադրամների հատումը։ 2001 թվականի վերջին Մոնակոն թողարկել է 51,200 մեկնարկային փաթեթ՝ յուրաքանչյուրը 15.25 եվրո (100 ֆրանկ) անվանական գնով, սակայն այսօր դրանց գինը առևտրային կայքերում գերազանցում է 600 եվրոն։

## Նիդեռլանդներ
մինի|200x200փքս|Հոլանդական մեկնարկային հավաքածուն
Հոլանդիան թողարկել է երկու տարբեր մեկնարկային հավաքածու, որոնք նախատեսված էին քաղաքացիներին եվրոյի մասին իրազեկելու համար։ Մեկ փաթեթը պարունակում էր յուրաքանչյուր մետաղադրամից մեկական հատ և անվճար բաժանվում էր քարտի տեսքով Նիդեռլանդների քաղաքացիներին։ Փաթեթավորված, անթերի վիճակում գտնվող քարտերը դարձել են հավաքորդական իրեր։ Կարելի է գնել բազմազան եվրո մետաղադրամների լրացուցիչ տոպրակներ՝ դրանց հետ ծանոթանալու համար։ Այս պարկերում կային 11.35 եվրո արժողությամբ մետաղադրամներ և վաճառվում էին 25 գուլդեն։

## Պորտուգալիա
Պորտուգալական եվրո մետաղադրամներով մեկ միլիոն մեկնարկային հավաքածուներ հասանելի են դարձել 2001 թվականի դեկտեմբերի 17-ին։ Յուրաքանչյուր հավաքածու վաճառվել է 2,005 էսկուդոյով (համարժեք է մոտ 10 եվրոյի): 2001 թվականի սեպտեմբերի 1-ին հասանելի են դարձել 250 եվրո արժողությամբ եվրո մետաղադրամներով բիզնես հավաքածուներ։ Գործարար հավաքածուն ներառում էր՝ - 50 մետաղադրամ՝ €2.00, 50 մետաղադրամ՝ €1.00, 120 մետաղադրամ՝ €0.50, 120 մետաղադրամ՝ €0.20, 80 մետաղադրամ՝ €0.10, 100 մետաղադրամ՝ €0.05, 100 մետաղադրամ՝ €0.02, 100 մետաղադրամ՝ €0.01։

## Սան Մարինո
Սան Մարինոն 2002 թվականին ԵՄ անդամ չհանդիսացող այն երկրների շարքում էր, որոնք միացել են եվրագոտուն։ Եվրոյի անցած բոլոր երկրներից Սան Մարինոն միակ երկիրն էր, որը չի թողարկել եվրոյի մեկնարկային հավաքածու։

## Սլովակիա
մինի|200x200փքս|Սլովակիայի մեկնարկային հավաքածուն
Սլովակիան միացել է եվրագոտուն 2009 թվականի հունվարի 1-ին։ Եվրոյի անցնելու նախապատրաստման շրջանակներում Սլովակիան 2008 թվականի դեկտեմբերի 1-ին հանրության համար թողարկել է 1,200,000 մեկնարկային փաթեթ։ Յուրաքանչյուր մեկնարկային հավաքածու պարունակում է 16.60 եվրո արժողությամբ մետաղադրամներ, որը համարժեք է 500.09 սլովակյան կրոնայի, սակայն գինը կլորացվել է դեպի ներքև՝ դառնալով 500 կրոնա։ Սկզբնական հավաքածուները կարելի էր ձեռք բերել Սլովակիայի փոստային մասնաճյուղերում, տեղական առևտրային բանկերում և Սլովակիայի Ազգային բանկում։ Սլովակիայի մեկնարկային փաթեթների գրեթե 90%-ը վաճառվել է առաջին հինգ օրերի ընթացքում։

## Սլովենիա
մինի|206x206փքս|Սլովենիա – Մասնագիտական դրամարկղային աշխատողների մեկնարկային հավաքածու
Սլովենիան առաջին երկիրն էր, որը միացել է եվրագոտուն 2004 թվականին Եվրամիությանը միացած 10 նոր պետություններից։ 2006 թվականի դեկտեմբերի 1-ին սլովենական եվրո մետաղադրամների հատուկ մեկնարկային փաթեթներ հասանելի են դարձել մասնագիտական կանխիկով զբաղվողների համար։ 2006 թվականի դեկտեմբերի 15-ին լայն հանրությունը կարող էր գնել եվրո մեկնարկային հավաքածուներ. արտադրվել էր այդ հավաքածուներից 450,000-ը։ Յուրաքանչյուր հավաքածու պարունակում էր 44 մետաղադրամ, որոնց արժեքը կազմում էր 12.52 եվրո (3,000.2928 սլովենական տոլար, կլորացված մինչև 3,000 տոլար):

## Իսպանիա
մինի|200x200փքս|Իսպանիա – «Մոնեդերո եվրո»
Իսպանիան առաջին երկրներից մեկն էր, որը միացել եվրագոտուն։ Իսպանական մեկնարկային փաթեթի կամ «Մոնեդերո եվրո»֊ի անվանական արժեքը կազմում էր 12.02 եվրո, որը համարժեք է 1,999.959 իսպանական պեսետայի, սակայն դրանք վաճառվել են 2,000 իսպանական պեսետայով։ Այս հավաքածուները թողարկվել են 2001 թվականի դեկտեմբերի 15-ին։ 2001 թվականի սեպտեմբերի 1-ին տրամադրվել են առևտրականների համար նախատեսված հատուկ մեկնարկային հավաքածուներ։ Վերջինիս անվանական արժեքը կազմում էր €30.41 (5060 պեսետա):

## Վատիկան
մինի|200x200փքս|Վատիկան 2008, 2-րդ մեկնարկային հավաքածու
2002 թվականի մարտի 1-ին Վատիկանը թողարկել է 1000 մեկնարկային փաթեթ։ Այն միակ երկիրն էր, որը թողարկել է մեկնարկային հավաքածուներ եվրոյի անցումից բավականին ուշ, ուստի այս մեկնարկային հավաքածուները դարձան հավաքորդական իրեր։ Ամեն փաթեթում ներառված էր ութ մետաղադրամ (0.01 €-ից մինչև 2.00 €), ընդհանուր՝ 3.88 եվրոյի անվանական արժեքով։ Յուրաքանչյուր մետաղադրամի վրա պատկերված է այժմ հանգուցյալ Հռոմի պապ Հովհաննես Պողոս II-ը։ Չնայած այս փաթեթները հասանելի էին անվճար, այսօր դրանց գինը առևտրային կայքերում բավականին բարձր է։ Միայն 1000 թողարկումով սա ամենահազվագյուտ մեկնարկային հավաքածուն է։

2008 թվականին Վատիկանը թողարկել է 6400 մեկնարկային հավաքածու, սակայն այս անգամ մետաղադրամների վրա պատկերված էր արդեն հանգուցյալ Բենեդիկտոս XVI-ը։ Յուրաքանչյուր հավաքածու պարունակում է ութ մետաղադրամ, կրկին յուրաքանչյուր անվանական արժեքի մեկական մետաղադրամ, և անվճար տրամադրվել է Վատիկանի բնակիչներին և աշխատակիցներին։

## Ամփոփում
### Հանրային մինի-մեկնարկային հավաքածուներ

### Բիզնեսի մեկնարկային հավաքածուներ

## Ծանոթագրություններ


## Արտաքին հղումներ

Կատեգորիա:Արտարժույթի շուկա
Կատեգորիա:Դրամագիտություն
Կատեգորիա:Դրամական միավորներ
Կատեգորիա:Եվրո
Կատեգորիա:Ֆինանսներ